Hej, Jeg hjælper med at tilride en 3års Anglo Araber. Hesten har et fantastisk roligt sind, og er meget trykhedssøgende hos alle den kender. Vi kan klappe og rører alle steder på ham, og hoppe op og ned uden problemer. -Flere gange har vi også trukket rundt med kendt rytter på, og han har taget det helt cool. I dag, får han pludselig et flip, efter vi har trukket rundt i ca. 10 min. Han ryster igennem hele kroppen (starter ved ørerne) og hopper så i vejret gentagne gange, meget voldsomt. Han lyser af ren panik, og efter rytter er samlet op   Vil han gerne trøstes og om muligt, kravle helt ned i vores lommer... Selv efter at rytter var afsat, hoppede han videre et stykke tid. Han bliver holdt i snor under hele seancen, og gentager samme mønster da vi prøver igen. Er der nogen der har oplevet noget lignende eller ved af en løsning på vores problem? På forhånd tak Melisa
Hvis det var sket lige i begyndelsen af rideturen eller under opsadling ville jeg helt sikkert mistænke gjordkramper. Og det kan det måske stadig være, men det er vist ret atypisk at I har kunnet trække rundt i 10 minutter før der kommer problemer. Jeg synes dog stadig det lyder som om, at der er et eller andet, som giver hesten smerter - blandt andet også dens måde at "søge trøst på": kære mennesker, vil I ikke nok sørge for, at det her ikke sker igen, for det var ikke rart. Kan det være sadlen, som trykker eller klemmer efter 10 minutter? Kan han have problemer med ryggen, som viser sig efter at have båret vægt i 10 minutter? Jeg husker stadig min hoppes reaktion inden jeg fandt ud af, at hun havde overlappende torntappe (kissing spine). Hun gik stille og roligt på venstre volte i longen. Så fik hun øje på et eller andet på marken og glemte at følge longen, så jeg måtte korrigere retningen ved at trække i longen. Så eksploderede hun i bukspring og vendte så front mod mig med et forskræmt fnys - fuldstændig som om hun spurgte, hvorfor jeg havde slået hende, og spekulerede på om jeg kunne finde på at gøre det igen. Der havde flere gange været lignende reaktion under ridning og altid på venstre volte. Senere forklarede dyrlægen, at det var når jeg havde krævet bøjning til venstre og den overlappende torntap smuttede forbi den anden, hvilket gjorde rigtig ondt på hesten. Jeg påstår dog langt fra, at jeres hest har kissing spine, det kan jo være alt muligt andet, men jeg vil helt klart mistænke at noget gør ondt, når den reagerer som beskrevet. Håber I finder ud af, hvad problemet er, og finder en løsning.
hej alle sammen jeg har læst om de syv lege, og jeg syntes mere det virker som om jeg bare ville presse min hest til at gøre det, end jeg syntes at det bliver en leg. jeg syntes det er et dårligt valg, "gør som jeg siger, eller jeg lægger et kæmpe pres på dig indtil du gør det alligevel" har i nogle erfaringer som i vil dele med mig, og giver det et forhold bygget på tillid?
Enig  Læs om klikkertræning til heste i stedet: 
jeg vil gerne lære min hest, med klikker træning, at lastbiler, busser, mejtærskere og lignende ikk er farlige. men jeg kan jo ikk give hende godbider når hun har hovedtøj på, og når jeg sidder på hende kan jeg jo heller ikk give hende godbider, og hvad mener de med "nogle få timers instruktion" der hvor de skriver at man skal komme igang?   håber der er nogen der kan hjælpe mig
Du kan selv læse om at komme i gang ved at gå på biblioteket og låne Alexandra Kurlands bog: klikkertræning for heste (tror jeg den hedder). Samt finde videoer på youtube. du kan sagtens træne din hest til blive tryg ved trafikken med klikkertræning. Det vil tage noget tid og du skal gå langtsomt frem. Jeg giver gerne mine godbidder når de har hovedettøj på - men de godbidder jeg giver er små, f.eks. en gulerød skåret i små stykker, et æble og lign. Du skal finde noget din hest vil 'dø' for at få fat i. Og så er det vigtigt at du ALDRIG giver den noget uden den har gjort noget for godbidden. Ellers risikerer du en hest der tigger for meget.
min hest er ikk så mad glad men jeg kan da forsøge at finde noget, du syntes måske det er et lidt åndsvagt spørgsmål men hopper du af for at give den godbiden?
Nej - det er ikke et dumt spg.   Jeg ville bare læne mig frem og så drejer hesten hovedet og får godbidden. Jeg sidder altså oven på hesten og læner mig forover. Når jeg bruger godbidder fra ryggen, så er det i situaionter hvor hesten bliver utryg, så får de en godbid, fordi det virker stressnedsættende. Men forinden jeg kan få succes med det, har jeg trænet hesten gennem lang tid fra jorden, vhor jeg langtsom og gradvist har vænnet hesten til det farlige.
Det er netop vigtigt at gøre det rigtigt, ellers bliver det netop de 7 torturer - the seven tortures, kan ikke oversætte det bedre. Det bedste du kan gøre at få en time med Dorthe Sus Hansen. Jeg kan ikke forklare det bedre end at det ikke er presset men timingen og releasen der er vigtig. de giver kun tillid hvis du får leget dem ind i hesten og netop ikke presser dem ind...